**ОБЩИНСКА ИЗБИРАТЕЛНА КОМИСИЯ УГЪРЧИН**

ПРОТОКОЛ № 24/17 ноември 2023 г.

от заседание на Общинска избирателна комисия в община Угърчин

Днес, 17 ноември 2023 година, от 12:00 ч в гр. Угърчин, пл. “Свобода“№ 1, ет. 2, Заседателна зала, се проведе заседание на Общинска избирателна комисия в община Угърчин (ОИК Угърчин), област Ловеч. На заседанието присъстват членове на комисията, както следва:

|  |  |
| --- | --- |
| ПРЕДСЕДАТЕЛ: | Росица Дилянова Димитрова |
| ЗАМЕСТНИК – ПРЕДСЕДАТЕЛ: | Божидар Христов Добревски |
| ЗАМЕСТНИК – ПРЕДСЕДАТЕЛ: | Цанка Колева Иванова |
| ЧЛЕНОВЕ: | Винка Илиева Лисичкова |
|  | Добромир Пейчев Пейчевски |
|  | Йоана Станиславова Игнатова |
|  | Тинка Василева Гечевска |

Присъстват 7 от общо 11 члена на Комисията. Всички членове са уведомени за датата и часа на насроченото заседание по телефон и чрез съобщение, което е публикувано и на интернет страницата на ОИК Угърчин и е поставено на общодостъпно място - „Информационно табло на Общинска избирателна комисия-LOV36” гр. Угърчин, пл. „Свобода” №1, ет. 2, фоайе в сградата на общинска администрация. Проектът за дневен ред е публикуван на интернет страницата на комисията преди заседанието. Присъстват повече от половината членове, поради което на основание чл. 85, ал. 3 от Изборния кодекс е налице необходимият кворум и ОИК Угърчин може да започне своята работа. Отсъстват Вася Миткова Скорчева, Севдие Шефкат Кулаалиева, Антоанета Дончева Борджиева и Стоянка Петкова Тихолова, поради уважителни причини.

Председателят оповести следния проект на дневен ред:

1. Приемане на становище относно административно дело № 407 по описа за 2023 година на Административен съд Ловеч

2. Разни.

Председателят подложи на гласуване така обявения проект на дневен ред. Бе проведено гласуване и със 7 гласа „За” (Росица Дилянова Димитрова; Божидар Христов Добревски; Цанка Колева Иванова; Винка Илиева Лисичкова; Добромир Пейчев Пейчевски; Йоана Станиславова Игнатова; Тинка Василева Гечевска) и 0 „Против”, на основание чл. 85, ал. 4 от Изборния кодекс, Общинска избирателна комисия в община Угърчин, област Ловеч прие обявения дневен ред.

**Точка първа:**

В Общинска избирателна комисия в община Угърчин, област Ловеч, е постъпило Определение на Административен съд Ловеч от 13.11.2023 година по административно дело № 407 по описа на съда за 2023 година, образувано по жалба на Стефан Борисов против Решение на комисията № 112 – МИ от 30.10.2023 година за избиране на общински съветници, с което са констуирани страните по делото и е насрочено открито съдебно заседание за 20.11.2023 г. от 11:00 часа. Към определението са приложени подадените от Стефан Борисов жалби с входящи номера от регистъра на комисията №125 от 31.10.2023 г. и №130 от 01.11.2023 г., както и допълнителна молба от жалбоподателя до Административен съд Ловеч с вх. №3209 от 10.11.2023 г. В описаните жалби и в допълнителната молба от оспорващия са развити твърдения за извършени нарушения при преброяване на бюлетините в 5 секции, описани с техните номера. Общинска избирателна комисия в община Угърчин, съгласно Решение №119-МИ от 31.10.2023 г., на 03.11.2023 г. е представила административната преписка по издаването на оспореното решение, ведно със списък по чл. 152, ал. 3 от Административния процесуален кодекс, като в определението липсват указания за представяне на допълнителни документи. Необходимо е да се приеме становище на Общинска избирателна комисия в община Угърчин, област Ловеч по делото.

Бе предложен проект на решение, което бе подложено на гласуване. Със 7 гласа „За” (Росица Дилянова Димитрова; Божидар Христов Добревски; Цанка Колева Иванова; Винка Илиева Лисичкова; Добромир Пейчев Пейчевски; Йоана Станиславова Игнатова; Тинка Василева Гечевска) и 0 „Против”, на основание чл. 87, ал. 1, т. 1 от Изборния кодекс, Общинска избирателна комисия в община Угърчин, област Ловеч,

**Р Е Ш И:**

ПРИЕМА становище по административно дело № 407 по описа за 2023 година на Административен съд Ловеч, като счита приетото от Общинска избирателна комисия в община Угърчин Решение № 112 – МИ от 30.10.2023 година за избиране на общински съветници за законосъобразно, а жалбата подадена срещу него от Стефан Данаилов Борисов за неоснователна. Оспореното решение е прието от компетентния по чл. 453 и 454 от Изборния кодекс орган – Общинска избирателна комисия в община Угърчин в съответствие с правомощията й по чл. 87, ал. 1, т. 26 от същия, в предписаната от закона писмена форма, като съдържанието му изцяло съответства на утвърдения с Решение № 1977-МИ от 16.08.2023 г. относно утвърждаване образци на изборни книжа за произвеждане на изборите за общински съветници и за кметове на 29 октомври 2023 година на Централна избирателна комисия образец - приложение № 90-МИ. Същото е мотивирано. При приемането на Решение № 112 – МИ от 30.10.2023 година за избиране на общински съветници Общинска избирателна комисия в община Угърчин е спазила материалния закон и производствените правила. Същото е в съответствие с целта на закона.

Настоящото решение на основание чл. 88, ал. 1 от Изборния кодекс може да бъде оспорвано в тридневен срок от обявяването му пред Централната избирателна комисия.

**Точка втора:**

Нямаше предложения.

След изчерпване на дневния ред заседанието бе закрито в 12:15 часа на 17.11.2023 г.

ПРЕДСЕДАТЕЛ:

Росица Димитрова

ЗАМЕСТНИК - ПРЕДСЕДАТЕЛ:

Цанка Иванова